Офроуд състезания, автоекспо, тестдрайв и много забавления на Off Road Show & Expo
Авто OFFnews | ПОСЛЕДНА ПРОМЯНА 14 юни 2016 в 12:2826810
Един впечатляващ, забавен и екстремен юни очаква софиянци и гостите на столицата! Sofia Ring Mall прави поредния страхотен жест към посетителите с безплатно двудневно шоу, посветено на адреналиновите изживявания за малки и големи - Off Road Show & Expo.
На 18 и 19 юни от 11 до 18 ч. зелените площи на Sofia Ring Mall стават арена на най-атрактивните високопроходими коли. Освен от единственото за тази година изложение и тестдрайв на 4х4 и SUV-автомобили, бащите и техните синове със сигурност ще бъдат привлечени от случващото се на специално изградените трасета за офроуд надпревари, където топ професионалисти ще демонстрират своето майсторство в екстремното каране.
За всички малки и пораснали деца също са предвидени изключителни безплатни забавления – хитовите стени за катерене; батут; тренажор за пилоти и космонавти; супер игра за златотърсачи, където всеки фен на Клондайк ще намери своя 24-каратов късмет, и още много други атракции.
Специално за гостите на двудневния Off Road Show & Expo столичната пожарна ще направи атрактивна демонстрация по гасене на запалена кола. И всичко това - в компанията на най-любимия и забавен водещ в България, много звезди и още страхотни изненади!
Off Road Show & Expo ще е напълно безплатно за посетителите благодарение на подкрепата на „Еврохолд“ и ProAuto by Geotrading. То е част от хайлайф концепцията на Sofia Ring Mall да организира ексклузивни събития и да бъде не само място за шопинг, а и за забавление, развлечение и максимално пълноценно прекарване на свободното време на цялото семейство.
Етикети:OffRoad Showофроуд шоуринг молsofia ring mallOff Road Show & Expoтраял